རྫིག་རལ་གྱིས་ཤེལ་དམ་ཁ་ཤས་བཏུང་ཚར་ནས།གཅིན་པ་གཏོང་རོགས་ཤིག་ལ་སྒུག་འདུགསྙིང་ནག་གིས་དེ་ལྟར་བཤད་རྗེས་ཕྱིར་ལོག་ཡོང༌།ཁོ་ཁྱི་སྐྱག་གི་འགྲམ་དུ་བསྡད་མ་ཐག་སྟག་ཁ་རལ་གྱི་ཨབ་ཕྲུག་སྐམ་རིང་དེས་ཤེལ་དམ་དྲུག་འཁྱེར་ནས་འོངས།ཁྱི་སྐྱག་གིས་རྣམ་འགྱུར་ཅི་ཡང་མ་བསྟན་པར་བསྡད།སྙིང་ནག་གིས་ཨ་ལས།སྟག་ཁ་རལ་གྱི་ཁ་རལ་ཡོད་སྟབས།བཏུང་མ་ཐུབ་པར་ཚུར་བསྐྱལ་བ་རེད་དམ།ཧ་ཧ་ཧ༌༌༌ཚང་མས་བགད།ཐ་ན་མི་སྐམ་རིང་དེས་ཀྱང་མཉམ་དུ་བགད་ཤིང་ཁོང་ཚོའི་དགོད་སྒྲས་སྤྲོ་སྐྱིད་ཁང་ནང་གི་ཚང་མ་བལྟ་དགོས་པ་བཟོས།